Vyhodnotenie pripomienkového konania
Návrh nariadenia vlády Slovenskej republiky o technických požiadavkách na meranie emisií oxidu uhličitého a spotreby paliva motorových vozidiel

Spôsob pripomienkového konania: bežný (od 16. 11. 2005 do 07. 12. 2005)
Zoznam oslovených subjektov:  Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre európsku integráciu, Inštitút pre aproximáciu práva, Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Najvyšší kontrolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo, Úrad priemyselného vlastníctva SR, Úrad jadrového dozoru, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra SR.

Počet oslovených subjektov:	31	
- zaslali do stanoveného termínu:	26	
- zaslali po termíne		
- vôbec nezaslali	5	

Subjekty, ktoré vôbec nezaslali pripomienky: Úrad vlády SR, Podpredseda vlády SR pre ekonomiku, Podpredseda vlády SR pre legislatívu, Podpredseda vlády SR pre hospodárstvo, Najvyšší kontrolný úrad SR.

Počet vznesených zásadných pripomienok	
0	
počet akceptovaných pripomienok		
počet čiastočne akceptovaných pripomienok		
počet neakceptovaných pripomienok		
počet neaktuálnych pripomienok		

Vysvetlivky k skratkám v tabuľke:

Z - zásadná
O - obyčajná
A - akceptovaná
ČA -  čiastočne akceptovaná 
N - neakceptovaná

Rezort	Pripomienka	Typ	Vyh.	Spôsob vyhodnotenia	
Inštitút pre aproximáciu práva
8824/2005/SIAP	1. Navrhujeme, aby ste v tých ustanoveniach návrhu nariadenia vlády, v ktorých používate pojem „nariadenie“, nahradili toto slovo slovami „nariadenie vlády“ v príslušnom gramatickom tvare.	O	A	Text nariadenia vlády upravený.	
	2. K § 1:
V § 5 ods. 1 a 2 návrhu nariadenia vlády sa spomínajú pri kategórii vozidiel N1 triedy I, II a III. V tomto prípade však nepostačuje odkaz v § 1 ods. 1 návrhu nariadenia vlády na kategórie uvedené v prílohe č. 1 k zákonu č. 725/2004 Z. z., pretože táto príloha delenie na triedy neobsahuje. Toto delenie je upravené v ustanovení čl. 5 ods. 5 smernice 2004/3/ES. Z uvedených dôvodov žiadame definície z čl. 5 ods. 5 smernice 2004/3/ES prebrať do textu návrhu nariadenia vlády.
Zároveň navrhujeme na konci odkazu v poznámke č. 1 pod čiarou doplniť slová „v znení neskorších predpisov“.
	O

O	        A

       N	Čl. 5 ods. 5 smernice prebratý ako nový text § 2.

Text poznámky pod čiarou uvedený v súlade s LPV SR.
	
	3. K § 1 ods. 2 písm. c):
Navrhujeme, aby ste v súlade s textom smernice 80/1268/EHS vložili za slovo „ktorých“ slovo „celosvetová“.	O	A	Text upravený.	
	4. K § 2 ods. 1:
Bod 10 prílohy I smernice 80/1268/EHS neobsahuje technické požiadavky, ale možný budúci postup v prípade nových technológií, preto je ho potrebné prebrať priamo do textu návrhu nariadenia vlády.
Body 3, 4, 5 a 6 prílohy I smernice 80/1268/EHS obsahujú spätné odkazy na iné smernice, preto je ich potrebné prebrať priamo do textu návrhu nariadenia vlády. Odkazom podľa § 3 ods. 3 zákona č. 19/2002 Z. z. je možné prebrať body 6.4, 6.5 a 7 prílohy I smernice 80/1268/EHS.	O

O	N

A

	Ide o budúci postup.

Bod 3.prebratý v § 4.
Bod 4. prebratý v § 4 a úpravou § 3.
Bod 5. prebratý v § 4 a  úpravou § 3.
Bod 6. prebratý v § 4 a  úpravou § 3.	
	5. K § 3 ods. 2:
Do textu návrhu nariadenia vlády neboli prevzaté 2., 3. a 4. veta bodu 2.2 prílohy I smernice 80/1268/EHS. Žiadame ich prebrať do textu návrhu nariadenia vlády.	O	A	Prebraté v § 4.	
	6. K § 3 ods. 7:
Bod 8 prílohy I smernice 80/1268/EHS obsahuje spätný odkaz, preto je ho potrebné prebrať do textu návrhu nariadenia vlády.	O	A	Prebraté v novom § 5.	
	7. K § 3 ods. 8:
Bod 9 prílohy I smernice 80/1268/EHS obsahuje nielen spätné odkazy na iné smernice, ale aj postup technickej služby. Preto je ho potrebné prebrať priamo do textu návrhu nariadenia vlády.	O	A	Text prebratý v novom § 5 ods. 7.	
	8. K § 4:
Navrhujeme, aby ste za slová „príslušný štátny orgán“ vložili odkaz na poznámku pod čiarou, v ktorej uvediete konkrétne ustanovenie zákona, ktoré určuje príslušný orgán. Ďalej navrhujeme, aby ste slovo „určené“ nahradili slovom „posúdené“.
Podľa tohto ustanovenia  majú byť hodnoty emisií a údaje o spotrebe paliva zapísané v osvedčení o evidencii. Podľa smernice 80/1268/EHS však má ísť o dokument, ktorý je daný držiteľovi vozidla v čase jeho nákupu, čo nemusí platiť pri osvedčení o evidencii, a zároveň má ísť o dokument, po predložení ktorého nemožno odmietnuť evidenciu vozidla. Z uvedeného je zrejmé, že osvedčenie o evidencii nie je dokument, ktorý by spĺňal požiadavky uvedené v prebranom článku 2 smernice 80/1268/EHS. Keďže viaceré ustanovenia smerníc, ktorými je novelizovaná smernica 80/1268/EHS (napr. čl. 2 ods. 3 smernice 1999/100/ES a čl. 5 ods. 3 smernice 2004/3/ES), vyžadujú v tomto prípade predloženie platného osvedčenia o zhode, navrhujeme, aby ste slová „v osvedčení o evidencii“ nahradili slovami „v osvedčení o zhode“.
Ďalej zastávame názor, že na prebratie ustanovení čl. 2 ods. 3 smernice 1999/100/ES a čl. 5 ods. 3 písm. b) smernice 2004/3/ES nepostačuje doterajší § 4 návrhu nariadenia vlády, pretože podľa uvedených ustanovení smerníc má ísť o nové vozidlá. Najvhodnejším riešením by bolo doplnenie § 5 návrhu nariadenia vlády o nový odsek, kde by podľa vzoru § 5 ods. 1 a 2 návrhu nariadenia vlády boli tieto ustanovenia prebraté. Toto riešenie by bolo vhodné aj preto, že niektoré kategórie vozidiel musia stanovené podmienky spĺňať až od 1. 1. 2008.	O

O

O	A

A

A	Text upravený.

Text § 6 upravené.

Pripomienka akceptovaná v §5 ods.2.	
	9. K § 5 ods. 1:
Navrhujeme, aby ste za slová „spotreby paliva“ doplnili čiarku a aby ste slová „neboli určené“ nahradili slovami „nespĺňajú požiadavky“.	O	A	Text upravený (§7).	
	10. K § 5 ods. 2:
Keďže v texte vnútroštátnych právnych predpisov nie je možné odkazovať na smernice, navrhujeme, aby ste slová „podľa smernice 80/1268/EHS v znení smernice 2004/3/ES“ nahradili slovami „podľa tohto nariadenia vlády“.	O	A	Text upravený.	
	K transpozičnej prílohe:
Navrhujeme, aby ste z prílohy vypustili úvodnú vetu „Týmto nariadením sa preberá tento právny akt:“, aby ste v správnom tvare uviedli číslo smernice 1999/100/ES, aby ste pri uvedenej smernici opravili chybu v písaní v dátume a aby ste pri smernici 2004/3/ES uviedli skratku Ú. v. EÚ, a nie Ú. v. ES.	O	A	Text prílohy upravený.	
	K doložke zlučiteľnosti:
Navrhujeme, aby ste v bode 3 písm. a) doložky zlučiteľnosti uviedli nasledovné správne názvy smerníc:
- smernica Rady 80/1268/EHS zo 16. decembra 1980 o emisiách oxidu uhličitého a spotrebe palív motorových vozidiel,
- smernica Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel,
- smernica Rady 70/220/EHS z 20. marca 1970 o aproximácii právnych predpisov členských štátov o opatreniach proti znečisťovaniu ovzdušia emisiami z motorových vozidiel.	O	A	Text doložky zlučiteľnosti upravený.	
	K tabuľke zhody:
navrhujeme, aby ste v tabuľke zhody uvádzali aj informácie o tom, ako sa preberajú jednotlivé ustanovenia príloh smernice 80/1268/EHS, či sa preberajú priamo do textu nariadenia vlády alebo aproximačným odkazom. Ďalej navrhujeme, aby ste v tabuľke zhody uviedli aj spôsob prebratia jednotlivých článkov smerníc 89/491/EHS, 93/116/EHS, 2004/3/ES (tie, ktoré neboli uvedené), prípadne, aby ste ich prebrali (čl. 4 smernice 2004/3/ES).	O	A	Tabuľka zhody doplnená.	
Ministerstvo financií SR
MF/27612/2005-81	Návrh odporúčam prehodnotiť v kontexte s čl. 2 ods. 2 Ústavy SR (§ 3 ods. 5, § 4, § 5 ods. 1 a § 6), pretože upravuje konanie štátneho orgánu, s prílohou č. 2 legislatívnych pravidiel vlády SR (poznámky pod čiarou k odkazom 1, 2 a 3) a s prílohou č. 1b týchto pravidiel (príloha).	O 	ČA	Nezakladajú sa nové kompetencie štátnych orgánov. Uvedené kompetencie vyplývajú zo zákona č. 725/2004 Z. z., text  nariadenia upravený v súlade s LPV SR.	
Ministerstvo vnútra SR
KM-5121/2005	Všeobecné:
1. Odporúčame prehodnotiť spôsob transpozície smernice Rady 80/1268/EHS z 16. decembra 1980 o emisiách oxidu uhličitého a spotrebe palív motorových vozidiel v platnom znení. Ide síce o spôsob zavedenia transpozičného odkazu podľa § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 607/2004 Z. z., domnievame sa však, že takýto postup by sa mal využívať minimálne a daná problematika by sa dala upraviť aj prehľadnejšie. Jedným z hlavných cieľov normotvorby by totiž mala byť jej zrozumiteľnosť a dostupnosť pre adresáta danej právnej úpravy, čo sa dá dosiahnuť jedine systematickou tvorbou právneho systému a prehľadnými právnymi väzbami.	O	N	Spôsob transpozície je ako u obdobných aproximačných nariadeniach.	
	1. K § 4:
Slová „Príslušný štátny orgán nemôže“ je potrebné nahradiť slovom „Nemožno“.	O	N	Text ako v obdobných aproximačných nariadeniach vlády.	
	2. K § 5:
Podľa legislatívnych pravidiel vlády sa označenie mesiacov v roku uvádza slovne a nie číslicou a slovo „dátumy“ uvedené v odseku 3 odporúčame nahradiť slovom „lehoty“.
Zároveň je potrebné dať v odsekoch 3 a 4 odkazy na iné odseky do súladu s legislatívnymi pravidlami vlády, t. z. skratky „ods.“ nahradiť slovom „odsekoch“ a slovom „odseku“.	O	A	Text upravený.	
	3. K § 8 v súvislosti s § 5:
V § 5 sú obsiahnuté viaceré pravidlá, ktoré majú charakter prechodných ustanovení. Podľa nášho názoru takéto pravidlá vyžadujú aj náležitú legisvakanciu, aby si mohli osoby, ktoré majú osvedčenie o zhode, zosúladiť svoju činnosť s novými pravidlami. Navrhovaná účinnosť však odporuje pravidlám právnej istoty, preto by predkladateľ mal ustanoviť účinnosť predpisu primerane existujúcim podmienkam.	O	N	Osobne  - citlivo treba napisať že systém už beží bez ohľadu na vydanie nariadenia a to od roku 1980....	
Ministerstvo spravodlivosti SR
19175/2005 - 53	K predkladacej správe:
- v predkladacej správe a následne v celom texte návrhu nariadenia navrhujeme nahradiť slová „smernica Rady 80/1268/EHS zo 16. decembra 1980 o emisiách oxidu uhličitého a spotrebe palív motorových vozidiel“ slovami „smernica Rady 80/1268/EHS zo 16. decembra 1980 o aproximácii právnych predpisov členských štátov týkajúcich sa spotreby paliva motorových vozidiel“ z dôvodu dosiahnutia súladu s názvom tohto právneho nástroja v Úradnom vestníku EÚ („Council Directive 80/1268/EEC of 16. December 1980 on the approximation of the laws of the Member States relating to the fuel consumption of motor vehicles, official Journal L 375, 31/12/1980, P. 0036-0045).
- v predkladacej správe navrhujeme nahradiť slová „podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 747/2004 Z. z.“ slovami „podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 543/2002 Z. z. a zákona č. 747/2004 Z. z“ z dôvodu dosiahnutia súladu so skutočným stavom.	O	A	Text  upravený. 	
	K § 1:
- v § 1 ods. 2, písm. a) navrhujeme doplniť odkaz nad slovami „koľajové vozidlá, poľnohospodárske traktory a pracovné stroje“ a zaviesť poznámku pod čiarou odkazujúcou na právne predpisy, v ktorých sú dané pojmy zadefinované.	O	N	Text prebratý v súlade so smernicou.	
	K § 3:
- v § 3 ods. 1 navrhujeme doplniť slová „alebo zástupca výrobcu“ za slovami „predkladá výrobca“ z dôvodu dosiahnutia súladu s § 5 ods. 1 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov, ktorý upravuje, že výrobca alebo zástupca výrobcu typu vozidla je pred jeho uvedením do prevádzky v premávke na pozemných komunikáciách povinný písomne požiadať štátny dopravný úrad o udelenie typového schválenia, udelenie typového schválenia ES alebo o uznanie typového schválenia ES.
- v § 3 ods. 3 navrhujeme doplniť slová „alebo zástupca výrobcu“ za slovom „Výrobca“ z dôvodu uvedeného v predchádzajúcej pripomienke.
- v § 3 ods. 7 navrhujeme doplniť slovo „ES“ z dôvodu dosiahnutia súladu so znením § 3 nariadenia.
- v § 3 ods. 7 odporúčame ozrejmiť pojem „rodina vozidiel“ z dôvodu nejasnosti tohto pojmu.	O	ČA	Je zrejmé z § 5 zákona č. 725/2004. Z. z.

Text v súlade s preberanou smernicou.	
	K § 5:
- v § 5 ods. 1 navrhujeme doplniť čiarku pred slovami „ak hodnoty emisií“ z dôvodu dosiahnutia gramatickej správnosti.	O	A	Gramaticky upravené.	
	K § 8:
- Podľa § 3 ods. 2 zákona NR SR č. 1/1993 Z. z. o Zbierke zákonov Slovenskej republiky v znení neskorších predpisov, všeobecne záväzné právne predpisy nadobúdajú účinnosť pätnástym dňom po ich vyhlásení v Zbierke zákonov, ak nie je v nich ustanovený neskorší deň nadobudnutia účinnosti. Ak je to odôvodnené naliehavým všeobecným záujmom, môže sa v právnom predpise výnimočne ustanoviť skorší začiatok jeho účinnosti, najskôr však dňom vyhlásenia v Zbierke zákonov.
Upozorňujeme, že dôvodová správa k § 8 takýto naliehavý všeobecný záujem neodôvodňuje a napriek tomu sa v § 8 ustanovuje účinnosť dňom vyhlásenia.	O	A	Účinnosť navrhnutá konkrétnym dátumom.	
Štatistický úrad SR
803-836/2005-668	Text príslušného paragrafu vo veci prílohy k smernici Rady 74/347/EHS odporúčame legislatívne upraviť vo väzbe na § 3 ods. 3 zákona č. 19/2002 Z. z. v znení neskorších predpisov.	O	A	Text upravený.